  Туспуктэм: vk.com (УдмФИЦ УрО РАН) Майя Бывальцева Россиысь тодосъя академилэн Урал ёзэтысьтыз Эскеронъёсъя удмурт федерал центрысь Гурт возёсъя тодосъя но эксеронъёсъя институт картофкалэн выль сортъёсызлы ним сётонъя вожвылъяськон ялӥз. Та дыре тодосчиос куинь сорт бордын ужало. Со сярысь Эскеронъёсъя удмурт федерал центрлэн пресс-службаез ивортӥз. Куинез ик сортъёс пӧранэ кутыны чакламын: салатъёслы, жарить карыны, кӧмыныз пӧзьтыны. 1-тӥ инвожоозь «ВКонтакте» мерлыко группаысь огинын ивортон улэ сортъёслы нимъёсты гожтоно (отын ик выль картофкалэн туспуктэмъёсыз вань). Собере 15 нунал ӵоже куара сётон мыноз. Вормисьёсты 18-тӥ инвожое Гербер шулдыръяськонын вералозы. Тужгес умой нимъёсты ӵектэм муртъёслы авторство сярысь сертификатъёс но гурт возёсъя Институтлэсь кузьымъёс сётозы. Гурт возёсъя тодосъя но эксеронъёсъя институтысь ӧнеричос картофкалэсь куать выль сортъёссэ кылдытӥзы ни, али соос кун эскеронъёсты ортчо. Тегъёс: Ижкар гуртвозёс картофка Удмуртия куарасётон  